               17.10.2017

               BG

               Официален вестник на Европейския съюз

               C 349/81

         P8_TA(2015)0356
   Искане за снемане на имунитета на Бела Ковач
   Решение на Европейския парламент от 14 октомври 2015 г. относно искане за снемане на имунитета на Бела Ковач (2014/2044(IMM))
   (2017/C 349/13)

      Европейският парламент,

               —

               като взе предвид искането за снемане на имунитета на Бела Ковач във връзка с разследване, което ще се проведе от Централната главна прокуратура на Унгария, представено на 12 май 2014 г. от д-р Петер Полт, главен прокурор на Унгария, и обявено в пленарна зала на 3 юли 2014 г.; като взе предвид по-нататъшните разяснения, предоставени от д-р Полт в писмата му от 16 октомври 2014 г. и 23 март 2015 г., и размяната на мнения с д-р Полт по време на заседанието на комисията по правни въпроси на 14 юли 2015 г.,

               —

               като изслуша г-н Ковач в съответствие с член 9, параграф 5 от своя правилник за дейността,

               —

               като взе предвид член 9 от Протокол № 7 за привилегиите и имунитетите на Европейския съюз и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,

               —

               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г., 6 септември 2011 г. и 17 януари 2013 г. (1),

               —

               като взе предвид член 4, параграф 2 от Основния закон на Унгария, раздел 10, точка 2 и раздел 12, точка 1 от Закон LVII от 2004 г. относно правния статут на унгарските членове на Европейския парламент, както и раздел 74, точки 1 и 3 от Закон XXXVI от 2012 г. относно Националното събрание на Унгария,

               —

               като взе предвид член 5, параграф 2, член 6, параграф 1 и член 9 от своя правилник,

               —

               като взе предвид доклада на комисията по правни въпроси (A8-0291/2015),

               A.

               като има предвид, че главният прокурор на Унгария изиска снемане на имунитета на член на Европейския парламент, Бела Ковач, за да могат да се проведат разследвания, въз основа на разумни подозрения, с цел определяне дали срещу него ще има обвинение във връзка с престъплението шпионаж срещу институциите на Европейския съюз съобразно раздел 261/А от Закон В от 2012 г. относно Унгарския наказателен кодекс; като има предвид, че съгласно този раздел всяко лице, което извършва разузнавателни дейности против Европейския парламент, Европейската комисия или Съвета на Европейския съюз в полза на държава извън Европейския съюз, се наказва в съответствие с раздел 261; като има предвид, че съгласно точка 1 от раздел 261 всяко лице, което извършва разузнавателни дейности за чуждестранна сила или чуждестранна организация против Унгария, е виновно за престъпление, което се наказва с лишаване от свобода от две до осем години;

               Б.

               като има предвид, че съгласно член 9 от Протокола за привилегиите и имунитетите на Европейския съюз членовете на Европейския парламент трябва да се ползват на територията на тяхната собствена държава с имунитетите, предоставяни на членовете на националните парламенти;

               В.

               като има предвид, че съгласно член 4, параграф 2 от Основния закон на Унгария националните членове на Парламента имат право на имунитет; като има предвид, че съгласно раздел 10, точка 2 от Закон LVII от 2004 г. относно правния статут на унгарските членове на Европейския парламент членовете на Европейския парламент притежават същия имунитет като членовете на Унгарския парламент, като има предвид, че съгласно раздел 74, точка 1 от Закон XXXVI от 2012 г. относно Националното събрание наказателно производство може единствено да бъде образувано или проведено и принудителна мярка в рамките на наказателното производство може да бъде единствено приложена спрямо член на Парламента с предварителното одобрение на Националното събрание; като има предвид, че съгласно раздел 74, точка 3 от същия закон искането за снемане на имунитет трябва да се направи от главния прокурор, за да се започне разследване;

               Г.

               като има предвид, че в дело Bf.I.2782/2002 Върховният съд на Унгария постанови, че парламентарният имунитет е ограничен до наказателното производство и не се отнася за мерки, които не са регулирани от Наказателнопроцесуалния кодекс с цел предотвратяване, откриване или доказване на престъпление;

               Д.

               като има предвид, че съгласно раздел 261/А от Закон В от 2012 г. относно Унгарския наказателен кодекс престъплението, за което може да се направи разследване срещу Бела Ковач, е наказуемо от 1 януари 2014 г.;

               Е.

               като има предвид, че съответно разследването и всяко друго последващо повдигане на обвинение, за което се иска снемането на имунитета, са ограничени до събития, които са се случили след 1 януари 2014 г.;

               Ж.

               като има предвид, че съгласно съдебната практика на Върховния съд на Унгария събирането на доказателства съгласно Закон CXXV от 1995 г. относно националните служби за сигурност преди тази дата беше законно и не налагаше снемане на имунитет;

               З.

               като има предвид, че наказателното разследване ще се провежда от Централната главна прокуратура за разследване; като има предвид, че съгласно член 29, параграф 1 от Основния закон на Унгария главният прокурор и прокуратурата са независими, осъществяват своите конституционни задачи независимо от външни организации и действат съобразно презумпцията за невинност;

               И.

               като има предвид, че снемането на имунитета на Бела Ковач следва да подлежи на условията, посочени в член 9, параграф 6 от Правилника за дейността на ЕП;

               Й.

               като има предвид, че в този случай Парламентът не можа да установи наличие на fumus persecutionis, т.е. на достатъчно сериозна и точна презумпция, че искането за снемане на имунитет е отправено във връзка с производство, образувано с намерение да се навреди на политическата дейност на члена на ЕП;

               1.

               Решава да снеме имунитета на Бела Ковач;

               2.

               Възлага на своя председател да предаде незабавно настоящото решение и доклада на своята компетентна комисия на компетентния орган на Унгария и на Бела Ковач.

      (1)  Решение на Съда от 12 май 1964 г., Wagner/Fohrmann и Krier, 101/63, ECLI:EU:C:1964:28; решение на Съда от 10 юли 1986 г., Wybot/Faure и други, 149/85, ECLI:EU:C:1986:310; решение на Общия съд от 15 октомври 2008 г., Mote/Парламент, T-345/05, ECLI:EU:T:2008:440; решение на Съда от 21 октомври 2008 г., Marra/De Gregorio и Clemente, C 200/07 и C-201/07, ECLI:EU:C:2008:579; решение на Общия съд от 19 март 2010 г., Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г., Patriciello, C 163/10, ECLI: EU:C:2011:543; решение на Общия съд от 17 януари 2013 г., Gollnisch/Парламент, T-346/11 и T-347/11, ECLI:EU:T:2013:23.


title: Решение на Съвета за създаване на Група за техническа помощ

text:
Важна правна забележка

|

31960D1119(01)

Официален вестник n° 073 , 19/11/1960 стр. 1429 - 1430 специално датско издание поредица II том VII стр. 0008  специално английско издание: поредица II том VII стр. 0008  специално финландско издание: глава 11 том 1 стр. 0009  специално шведско издание: глава 11 том 1 стр. 0009  специално чешко издание глава 01 том 01 стр. 11  - 12 специално испанско издание глава 01 том 01 стр. 11  - 12 специално унгарско издание глава 01 том 01 стр. 11  - 12 специално литвийско издание глава 01 том 01 стр. 11  - 12 LV.ES глава 01 том 01 стр. 11  - 12 MT.ES глава 01 том 01 стр. 11  - 12 PL.ES глава 01 том 01 стр. 11  - 12 SK.ES глава 01 том 01 стр. 11  - 12 специално словенско издание глава 01 том 01 стр. 11  - 12

		19601019Решение на Съветаза създаване на Група за техническа помощСЪВЕТЪТ НА ЕВРОПЕЙСКАТА ИКОНОМИЧЕСКА ОБЩНОСТ,като има предвид, че в някои сектори наличните ресурси не съответстват на необходимостта от техническа помощ, като има предвид, че по тази причина е необходимо да се избягва припокриването на предоставяната техническа помощ и ефективно да се използват наличните финансови и човешки ресурси;като има предвид, че е необходимо да се предоставя повече техническа помощ на развиващите се страни и да се търсят най-добрите начини за постигане на това;като има предвид, че е важно да се прави сравнение между съответния опит, различните използвани методи и организационните проблеми, които възникват, като се отчита надлежно дейността на други регионални или международни организации, които имат отговорност относно техническа помощ;като има предвид, че усилията в областта на техническата помощ, както на международно, така и на национално ниво, трябва да станат по-продуктивни, без обаче тези усилия да се заменят с дейности на национални агенции на държавите-членки;като има предвид, че по тази причина би било много полезно да се координират дейностите на държавите-членки в областта на техническата помощ, като по този начин се даде възможност да се постигне максимална възвръщаемост от материалните и човешките ресурси, посветени на техническата помощ,РЕШИ:1. Създава се Група за техническа помощ за насърчаване на активното сътрудничество между държавите-членки и Комисията и за търсене на общи решения по конкретни проблеми на техническата помощ за развиващите се страни.2. Основните функции на Групата са:а) обмен на информация относно дейността на държавите-членки и на Комисията в областта на техническата помощ;б) сравнение на ресурсите, налични в страните донори и потребностите на развиващите се страни;в) проучване на молби за техническа помощ, подадени от развиващи се страни, по-специално с оглед на търсене на най-добрите начини за удовлетворяването им;г) сравнение и там, където е подходящо, даване на предложения за хармонизирането на методите и механизмите, използвани от националните агенции в областта на техническата помощ;д) разглеждане, на по-късен етап, на възможността за започване на общи действия в областта на техническата помощ и даване на свързаните с това предложения;е) като цяло — проучване на проблемите в рамките на правилата за действие на Групата, повдигнати от всеки член, и по-специално насърчаване на сътрудничеството между държавите-членки в международни организации и даване на полезни предложения в тази връзка.3. Групата се състои от делегати от всяка държава-членка и от Комисията, които имат конкретна отговорност в областта на техническата помощ. Всеки делегат може да уреди да бъде заместен от заместник, който се назначава на същата основа. Делегатите могат да се подпомагат от експерти при разглеждането на специални проблеми.Секретариатът на Групата се осигурява от Секретариата на Съветите.4. Висшият орган на Европейската общност за въглища и стомана и Комисията на Евратом могат да бъдат представени на заседанията на Групата.5. Групата може да кани и да изслушва мнението на всеки експерт, с който по тяхно мнение е полезно да се консултират в своята работа.6. Групата докладва на компетентните органи на редовни периоди.Съставено в Брюксел на 19 октомври 1960 година.За СъветаПредседателJ. M. A. H. Luns--------------------------------------------------


title: Решение (ЕС) 2016/1707 на Съвета от 20 септември 2016 година за изменение на Решение 1999/70/ЕО относно външните одитори на националните централни банки по отношение на външните одитори на Eesti Pank

text:
               23.9.2016

               BG

               Официален вестник на Европейския съюз

               L 257/13

         РЕШЕНИЕ (ЕС) 2016/1707 НА СЪВЕТА
   от 20 септември 2016 година
   за изменение на Решение 1999/70/ЕО относно външните одитори на националните централни банки по отношение на външните одитори на Eesti Pank
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
   като взе предвид Препоръката на Европейската централна банка от 14 юли 2016 г. до Съвета на Европейския съюз относно външните одитори на Eesti Pank (ЕЦБ/2016/20) (1),
   като има предвид, че:

               (1)

               Отчетите на Европейската централна банка (ЕЦБ) и на националните централни банки от държавите членки, чиято парична единица е еврото,се проверяват от независими външни одитори, препоръчани от Управителния съвет на ЕЦБ и одобрени от Съвета.

               (2)

               Мандатът на външните одитори на Eesti Pankизтече след одита за финансовата 2015 година. Поради това е необходимо да се назначат външни одитори за периода, започващ от финансовата 2016 година.

               (3)

               Eesti Pank избра KPMG Baltics OÜ за свои външни одитори за финансовите години 2016—2020,

               (4)

               Управителният съвет на ЕЦБ препоръча назначаването на KPMG Baltics OÜ за външни одитори на Eesti Pank за финансовите години 2016—2020.

               (5)

               Вследствие на препоръката на Управителния съвет на ЕЦБ Решение 1999/70/ЕО на Съвета (2) следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 1, параграф 17 от Решение 1999/70/ЕО се заменя със следното:

      „17.   KPMG Baltics OÜ се одобряват за външни одитори на Eesti Pank за финансовите години 2016 —2020.“

   Член 2
   Настоящото решение поражда действие в деня на нотифицирането му.
   Член 3
   Адресат на настоящото решение е ЕЦБ.

      Съставено в Брюксел на 20 септември 2016 година.

            За Съвета

            Председател

         I. KORČOK

      (1)  ОВ C 266, 22.7.2016, стр. 1.

      (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).


title: Решение на Европейския Парламент, на Съвета, на Комисията, на съда на ео, на сметната палата, на икономическия и социален комитет и на комитета на регионите от 20 юли 2000 година относно организацията и функционирането на Службата за официални публикации на Европейските общности

text:
Важна правна забележка

|

32000D0459

Официален вестник n° L 183 , 22/07/2000 стр. 0012 - 0015 специално чешко издание глава 01 том 03 стр. 181  - 184 специално испанско издание глава 01 том 03 стр. 181  - 184 специално унгарско издание глава 01 том 03 стр. 181  - 184 специално литвийско издание глава 01 том 03 стр. 181  - 184 LV.ES глава 01 том 03 стр. 181  - 184 MT.ES глава 01 том 03 стр. 181  - 184 PL.ES глава 01 том 03 стр. 181  - 184 SK.ES глава 01 том 03 стр. 181  - 184 специално словенско издание глава 01 том 03 стр. 181  - 184

		20000720Решение на Европейския Парламент, на Съвета, на Комисията, на съда на ео, на сметната палата, на икономическия и социален комитет и на комитета на регионитеот 20 юли 2000 годинаотносно организацията и функционирането на Службата за официални публикации на Европейските общности(2000/459/ЕО, ЕОВС, Евратом)ЕВРОПЕЙСКИЯТ ПАРЛАМЕНТ,СЪВЕТЪТ НА ЕВРОПЕЙСКИЯ СЪЮЗ,КОМИСИЯТА,СЪДЪТ НА ЕО,СМЕТНАТА ПАЛАТА,ИКОНОМИЧЕСКИЯТ И СОЦИАЛЕН КОМИТЕТ,КОМИТЕТЪТ НА РЕГИОНИТЕ,като взеха предвид Договора за създаване на Европейския съюз,като взеха предвид Договора за създаване на Европейската общност,като взеха предвид Договора за създаване на Европейската общност за въглища и стомана,като взеха предвид Договора за създаване на Европейската общност за атомна енергия,като имат предвид, че:(1) Член 8 от решението на представителите на правителствата на държавите-членки от 8 април 1965 г. относно временното установяване на някои институции и някои служби на Общността [1] предвижда установяването в Люксембург на Служба за официални публикации на Европейските общности (наречена по-долу "Службата"). Тази разпоредба е изпълнена с Решение 69/13/Евратом, ЕОВС, ЕИО [2], изменено с Решение 80/443/ЕИО, Евратом, ЕОВС [3].(2) Финансовият регламент от 21 декември 1977 г., който се прилага за общия бюджет на Европейските общности [4], последно изменен с Регламент (ЕО, ЕОВС, Евратом) № 2779/98 на Съвета [5], предвижда специфични разпоредби за работа на Службата.(3) Необходимо е адаптиране на нормативната рамка на Службата, за да се отчете развитието на практиките в областта на правомощията на органа, компетентен по назначаването.(4) Издателската област получи значително технологично развитие, което е необходимо да се отчита в работата на Службата.(5) Решение 69/13/Евратом, ЕОВС, ЕИО е значително изменено. Във връзка с новите изменения е целесъобразно, с цел постигане на яснота, решението следва да бъде преработено,РЕШИХА:Член 1Службата за официални публикации на Европейските общности (по-долу наричана "Службата") има за цел да осигури, при оптимални технически и финансови условия на отговорност на институциите на Европейските общности, издаване на публикациите на институциите и на техните служби.Член 2По смисъла на настоящото решение:1. "издаване" означава реализиране и разпространение на публикациите, под всякаква форма и с всички настоящи и бъдещи технологии;2. "институции": Европейският парламент, Съветът, Комисията, Съдът на Европейските Общности, Сметната палата, Икономическият и социален комитет и Комитетът на регионите;3. "органи и организации": органите и организациите, установени с Договорите или на основата на тези Договори.Член 31. Службата осигурява изпълнението, самостоятелно или чрез други изпълнители, на следните задачи:a) публикуване на Официален вестник на Европейските общности (наричан по-долу Официален вестник);б) публикуване на други публикации на институциите на Европейските общности и на техните служби, без да се накърняват параграфи 2 и 3;в) по тяхно искане — публикуване на публикациите на органите и организациите.2. Документите от вътрешен характер могат да се издават и разпространяват от всяка отделна институция.3. Институциите, органите и организациите могат в изключителни случаи да пристъпят към издаване на публикации без намесата на Службата, когато намесата ѝ би довела до значително нарастване на финансовите разходи или по технически причини тя не е в състояние да отговори на спешния характер на издаването и разпространението на публикацията в много кратки срокове. За тази цел тя информира своевременно управителният комитет на Службата за това.4. Изпълнението на задачите на Службата включва по-конкретно следните операции:a) прегрупиране на документите за издаване;б) подготовка и проверка на текстовете и останалите данни, при спазване на информацията предоставена от институциите, органите и организациите;в) сключване на сделки с доставчици;г) отпечатване на спешни трудове и такива с малък тираж;д) контрол над изпълнението на работата;е) качествен контрол;ж) финансов надзор на договорите с доставчици;з) качествено и количествено приемане;и) счетоводен контрол, включващ изготвянето разрешения за плащане и издаване на сертификати съгласно финансовия регламент;й) каталог и архив на публикациите;к) управление на продажбите;л) извършване на разпространението.Освен това Службата дава на институциите, органите и организациите цялата необходима информация в технически, финансов и търговски аспект за предмета на издателската си дейност и съдейства при изготвянето на рамковите договори.5. Решението за публикуване остава в изключителните компетенции на всяка институция, орган или организация.Член 41. Създава се управителен комитет на Службата. Всяка институция разполага с глас в комитета.2. Управителният комитет се събира по инициатива на своя председател или по искане на някоя от институциите, но поне веднъж на всеки шест месеца.3. Решенията на управителния комитет, ако не се предвижда друго, се вземат с обикновено мнозинство. Въпреки това, без да се накърняват разпоредбите на член 3, параграф 5, когато управителният комитет е призован да вземе специално решение по отношение публикацията на текст, излизащ от определена институция, то това мнозинство трябва да включва и гласа на съответната институция.Член 51. Управителният комитет, като се съобразява с общия интерес на институциите, органите и организациите, упражнява следните функции:a) определя с единодушие правилника за работа на Службата;б) определя с единодушие основните насоки на общата търговска политика и на безвъзмездното разпространение;в) отправя до институциите, органите и организациите предложения, които биха могли да улеснят доброто функциониране на Службата;г) в рамките на бюджетната процедура изготвя на основата на изготвен от директора на Службата проект, прогнозна оценка на приходите и разходите на Службата, която предоставя на Комисията за изготвяне на прогнозната оценка за приходите и разходите на Комисията; в същите рамки предлага на Комисията промените, които счита за необходими да бъдат извършени в личния състав на Службата;д) определя вида и тарифата за допълнителни услуги, извършвани от Службата за институциите, органите и организациите срещу заплащане;е) определя вида на услугите, за които Службата използва подизпълнители;ж) изготвя на базата на проект на директора, годишен доклад за управление, който хвърля светлина, при извършване на един счетоводен анализ, на перата на приходите и разходите за извършените от Службата работи и услуги; ежегодно в срок до 1 май Службата предава на институциите отчет за предходната финансова година;з) участва в назначаването на някои служители според условията, посочени в член 6.2. По отношение на Официален вестник управителният комитет упражнява следните правомощия:a) осигурява прилагането от компетентните инстанции на всяка институция, която ползва Официален вестник, на принципните общи решения, и следи за изпълнението на постановените решения;б) формулира всички предложения за подобряване на структурата и оформлението на Официален вестник;в) формулира предложения до институциите по отношение хармонизация на оформлението на текстовете за публикуване;г) прави преглед на текущите трудности, свързани с издаването на Официален вестник, и формулира, в рамките на Службата, необходимите указания, а в рамките на институциите — необходимите препоръки за преодоляване на тези трудности;д) решава единодушно дали и в съответствие с какви условия публикациите, които не излизат от институциите, могат да се издават в Официален вестник. Тази разпоредба не се прилага обаче за публикации, направени съгласно разпоредбите на правото на Общността;е) съгласно член 133 от Финансовия регламент може да изиска от Комисията откриването на банкова сметка за управление на оборотните средства за финансиране на операции, поверени на доставчици във връзка с издаването на Официален вестник.3. Управителният комитет приема с единодушие своя процедурен правилник за работа, след като го е предоставил на институциите. Той излъчва и председател на Службата.Член 61. Правомощията на органа по назначаване се упражняват от Комисията за служители или длъжностни лица от групи A 1, A 2, A 3 и LA 3 при изброените по-долу условия.Комисията пристъпва към назначаване на служители от групи A 1, A 2, A 3 и LA 3 само след положително становище на управителния комитет. За кариерни групи A 1 и A 2 това становище трябва да е прието с единодушие.Управителният комитет е тясно обвързан с участие в процедурите, които предхождат назначаването на служители и длъжностни лица от кариерни групи A 1, A 2, A 3 и LA 3, а именно при изготвянето на становища за работни места, разглеждането на кандидатури и образуването на конкурсните комисии.2. Правомощията на органа по назначаване се упражняват от Комисията за служители или длъжностни лица, различни от посочените в параграф 1. Тя може да упълномощи за това директора на Службата.Комисията или директорът на Службата, ако е получил правомощия за назначаване, информира за назначенията, подписването на договорите, повишенията или дисциплинарните процедури относно служители и длъжностни лица, различни от посочените в параграф 1. Ако Комисията не е оправомощила директора на службата за извършване на назначения на тези същите служители и длъжностни лица, гореспоменатите процедури се изпълняват от Комисията по предложение на директора.3. Административните процедури по споменатите в параграфи 1 и 2 действия, както и текущото управление на персонала, а именно по отношение на пенсиониране, здравно осигуряване, трудово осигуряване и обезщетения за злополука или заболяване, отпуски, се осъществяват при същите условия като за длъжностните лица на Комисията, които работят в Люксембург.4. Вакантните места в рамките на Службата се обявяват своевременно на служителите във всички институции на Общността.Член 71. Провизиите на Службата, чиято обща сума се вписва в отделна позиция от бюджета в раздела за бюджета на Комисията, са разписани в подробности в приложение към този раздел.Това приложение се представя под формата на отчет за приходите и разходите, като разпределението е същото като в раздела на бюджета.2. Работните места за Службата се изброяват в приложение към справката за личния състав на Комисията.3. Всяка институция, орган или организация оперира с провизиите за "разходи за публикации" в рамките на своя бюджет. Разходите, възникнали във връзка с безвъзмездно разпространение на публикации, са за сметка на институцията, органа или организацията, за които става въпрос. Управителният комитет определя условията за счетоводно сътрудничество между Службата и институциите, органите и организациите.4. Услугите, предоставяни от Службата срещу заплащане, са предмет на разписване при условията, определени от управителния комитет. При приключване на финансовата година управителният комитет информира бюджетния орган за разпределението на сумите в рамките на приложението към съответната бюджетна позиция.5. Службата води отделно счетоводство за продажбата на Официален вестник и на публикациите. Нетните приходи от продажба се разпределят на институциите, органите и организациите след приключване на финансовата година.Под нетни приходи от продажба се разбира: сборът от отделните суми, намалени с разходите по управление, инкасиране и банковите разходи.Член 8Директорът на Службата, действащ от името на управителния комитет и в рамките на неговите правомощия, отговаря за доброто функциониране на Службата. Той обезпечава секретарско обслужване на управителния комитет, отчита му се за изпълнението на своите функции и му предоставя предложения от всякакъв характер за доброто функциониране на Службата. Той разполага с йерархична власт по отношение на персонала на Службата. В случаите, когато директорът отсъства или е възпрепятстван, по изключение от правилата за заместване функциите му се упражняват от служител на Службата, определен от управителния комитет.Член 9Решение 69/13/Евратом, ЕОВС, ЕИО се отменя.Позоваванията на отмененото решение се считат за позовавания на настоящото решение.Съставено в Брюксел и Люксембург на 20 юли 2000 година.За Европейския парламентПредседателN. FontaineЗа СъветаПредседателF. ParlyЗа КомисиятаR. ProdiПредседателЗа Съда на ЕОПредседателG. C. Rodríguez IglesiasЗа Сметната палатаПредседателJ. O. KarlssonЗа Икономическия и социален комитетПредседателB. Rangoni MachiavelliЗа Комитета на регионитеПредседателJ. Chabert[1] ОВ 152, 13.7.1967 г., стр. 18.[2] ОВ L 13, 18.1.1969 г., стр. 19.[3] ОВ L 107, 25.4.1980 г., стр. 44.[4] ОВ L 356, 31.12.1977 г., стр. 1.[5] ОВ L 347, 23.12.1998 г., стр. 3.--------------------------------------------------


title: Решение 2011/473/ОВППС на Съвета от 25 юли 2011 година за изменение на Решение 2010/279/ОВППС относно полицейската мисия на Европейския съюз в Афганистан (EUPOL AFGHANISTAN)

text:
               27.7.2011

               BG

               Официален вестник на Европейския съюз

               L 195/72

         РЕШЕНИЕ 2011/473/ОВППС НА СЪВЕТА
   от 25 юли 2011 година
   за изменение на Решение 2010/279/ОВППС относно полицейската мисия на Европейския съюз в Афганистан (EUPOL AFGHANISTAN)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 от него,
   като има предвид, че:

               (1)

               На 30 май 2007 г. Съветът прие Съвместно действие 2007/369/ОВППС (1) относно установяване на Полицейска мисия на Европейския съюз в Афганистан (EUPOL AFGHANISTAN).

               (2)

               На 18 май 2010 г. Съветът прие Решение 2010/279/ОВППС (2), с което срокът на EUPOL AFGHANISTAN се удължава до 31 май 2013 г. Съгласно Решение 2011/298/ОВППС на Съвета (3) за изменение на Решение 2010/279/ОВППС референтната сума от 54 600 000 EUR покрива разходите за периода до 31 юли 2011 г.

               (3)

               В член 13, параграф 2 от Решение 2010/279/ОВППС се предвижда референтната сума за следващите периоди да се определя с решение на Съвета.

               (4)

               Следователно Решение 2010/279/ОВППС следва да се измени, за да се включи референтната сума за периода от 1 август 2011 г. до 31 юли 2012 г.,

         ПРИЕ НАСТОЯЩОТО РЕШЕНИЕ:
   Член 1
   В член 13, параграф 1 от Решение 2010/279/ОВППС се добавя следната алинея:

      „Референтната сума, предназначена за покриване на разходите, свързани с EUPOL AFGHANISTAN, за периода от 1 август 2011 г. до 31 юли 2012 г., възлиза на 60 500 000 EUR.“

   Член 2
   Настоящото решение влиза в сила на датата на приемането му.

      Съставено в Брюксел на 25 юли 2011 година.

            За Съвета

            Председател

         M. DOWGIELEWICZ

      (1)  ОВ L 139, 31.5.2007 г., стр. 33.

      (2)  ОВ L 123, 19.5.2010 г., стр. 4.

      (3)  ОВ L 136, 24.5.2011 г., стр. 64.


title: 2010/207/ЕО: Решение на Съвета от 16 ноември 2009 година относно позицията на Общността по отношение на участието в Консултативния комитет КАРИФОРУМ—ЕО, предвиден в Споразумението за икономическо партньорство между държавите от КАРИФОРУМ, от една страна, и Европейската общност и нейните държави-членки, от друга страна, и относно подбора на представителите на организации, намиращи се в страната по споразумението ЕО

text:
               8.4.2010

               BG

               Официален вестник на Европейския съюз

               L 88/23

         РЕШЕНИЕ НА СЪВЕТА
   от 16 ноември 2009 година
   относно позицията на Общността по отношение на участието в Консултативния комитет КАРИФОРУМ—ЕО, предвиден в Споразумението за икономическо партньорство между държавите от КАРИФОРУМ, от една страна, и Европейската общност и нейните държави-членки, от друга страна, и относно подбора на представителите на организации, намиращи се в страната по споразумението ЕО
   (2010/207/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 300, параграф 2, втора алинея от него,
   като взе предвид предложението на Комисията,
   след консултация с Европейския икономически и социален комитет,
   като има предвид, че:

               (1)

               Споразумението за икономическо партньорство между държавите от КАРИФОРУМ, от една страна, и Европейската общност и нейните държави-членки, от друга страна (1) (наричано по-нататък „споразумението“), бе подписано на 15 октомври 2008 г. и се прилага временно от 29 декември 2008 г.

               (2)

               В член 232, параграф 2 от споразумението се предвижда Съвместният съвет КАРИФОРУМ—ЕО (наричан по-нататък „Съвместният съвет“) да вземе решение относно участието в Консултативния комитет КАРИФОРУМ—ЕО (наричан по-нататък „комитетът“), с цел да се осигури широко представяне на всички заинтересовани страни.

               (3)

               От решаващо значение е да се осигури бързото изграждане на предвидените от споразумението институции, и по-специално на комитета, предвид неговата роля при осъществяването на мониторинг на прилагането на споразумението.

               (4)

               Необходимо е създаването на вътрешна процедура на Общността за подбор на представителите на организациите, намиращи се в страната по споразумението ЕО.

               (5)

               Европейският икономически и социален комитет изрази готовността си да окаже съдействие при определянето и подбора на представителите на организации на европейското гражданско общество и да поеме първоначално функциите на секретариат на комитета,

         РЕШИ:
   Член 1
   Позицията на Общността с оглед на приемането на решение на Съвместния съвет относно подбора на постоянните членове на комитета, предвиден в споразумението, се основава на проекта за решение на Съвместния съвет, приложен към настоящото решение.
   Член 2
   1.   Представителите на европейските организации, посочени в член 1, параграф 1, буква а) от приложението, се предлагат от Европейския икономически и социален комитет след консултация и със съгласието на Комисията, за одобряването им от Комитета по търговия и развитие КАРИФОРУМ—ЕО (наричан по-нататък „Комитетът по търговия и развитие“). Предложените представители са трима представители на профсъюзни организации, трима представители на организации на работодателите и трима представители на организации, представляващи различни обществени и икономически интереси, включително сдружения на земеделски стопани и на потребители, и отговарят на изискванията, посочени в член 1, параграф 1 от приложението.
   2.   Има четирима представители на европейските организации, посочени в член 1, параграф 1, буква в) от приложението, и двама представители на европейските организации, посочени в член 1, параграф 1, буква б) от приложението. Европейският икономически и социален комитет се приканва да изготви списъци на организациите, посочени в член 1, параграф 1, буква б) и в член 1, параграф 1, буква в) от приложението. Това се извършва чрез широко разгласяване на покана за изразяване на интерес за включване в такъв списък. В отговора на тази покана всяка заинтересована организация описва по какъв начин отговаря на изискванията, посочени в член 1 от приложението. Списъците остават отворени за участие на всяка организация, която отговаря на предвидените в посочената разпоредба изисквания за включване. Комисията проверява дали организациите, поискали включване в списъка, отговарят на изискванията, посочени в точка 1 от приложението. Когато Комисията прецени, че дадена организация, подала заявление за включване в списъка, не отговаря на тези изисквания, тя информира подалата заявление организация в срок от два месеца от датата на заявлението.
   3.   Включените в списъците организации биват информирани за работата на комитета и могат да участват в нея като наблюдатели на свои собствени разноски.
   4.   В поканата за изразяване на интерес организациите се приканват още да изразят своя интерес за участие на един от техните представители като постоянен член на комитета. Включените в списъците организации впоследствие биват приканени да подкрепят кандидатурата на не повече от двама постоянни представители в комитета сред тези, които са заявили подобен интерес и които отговарят на изискванията, посочени в член 1 от приложението. Страната по споразумението ЕО предлага на Комитета по търговия и развитие като постоянни членове за категориите по член 1, параграф 1, буква б) и в член 1, параграф 1, буква в), представителите, получили най-голяма подкрепа, при условие че са спазени изискванията на точка 1 от приложението.
   5.   Поканата за изразяване на интерес за набиране на постоянни членове на комитета се обявява четири месеца преди изтичането на мандата на членовете на комитета. При тяхното назначаване се прилагат процедурите, предвидени в параграф 4.

      Съставено в Брюксел на 16 ноември 2009 година.

            За Съвета

            Председател

         C. MALMSTRÖM

      (1)  ОВ L 289, 30.10.2008 г., стр. 3.

      ПРИЛОЖЕНИЕ

         РЕШЕНИЕ № …/20.. НА СЪВМЕСТНИЯ СЪВЕТ КАРИФОРУМ—ЕО,
         създаден със Споразумението за икономическо партньорство между държавите от КАРИФОРУМ, от една страна, и Европейската общност и нейните държави-членки, от друга страна, относно участието в Консултативния комитет КАРИФОРУМ—ЕО
         СЪВМЕСТНИЯТ СЪВЕТ КАРИФОРУМ—ЕО,
         като взе предвид Споразумението за икономическо партньорство между държавите от КАРИФОРУМ, от една страна, и Европейската общност и нейните държави-членки, от друга страна (наричано по-нататък „споразумението“), подписано в Бриджтаун, Барбадос на 15 октомври 2008 г., и по-специално член 232, параграф 2 от него,
         като има предвид, че:
         Предвид целите, определени в член 1 от споразумението, и предвидения в член 5 ангажимент за извършване на мониторинг, е целесъобразно създаването в най-кратки срокове на Консултативния комитет КАРИФОРУМ—ЕО (наричан по-нататък „комитетът“),
         РЕШИ:
         Член 1
         1.   Комитетът се състои от 40 постоянни членове, представляващи организациите на гражданското общество, като 25 от тях представляват организациите, намиращи се в държавите от КАРИФОРУМ, а 15 представляват организациите, намиращи се в страната по споразумението ЕО.
         Във всяка от тези две групи има най-малко двама представители на организации, представляващи съответно:

                     а)

                     социалните и икономическите партньори,

                     б)

                     академичната общност, включително независими научноизследователски институции, както и

                     в)

                     други неправителствени организации, включително организации за развитие и екологични организации.

               Мандатът на постоянните членове е за срок от две години, като той може да се подновява. Осигуряват се подходящи експертни познания и широко географско и отраслово представителство.
         2.   За целите на настоящото решение „организации на гражданското общество“ означава сдружения, фондации и други частни институции с нестопанска цел, които са активни на международно равнище и които са в състояние да предоставят експертна информация или съвети по въпроси, попадащи в приложното поле на споразумението, или които са представителни за важна част на общественото мнение по въпроси, попадащи в приложното поле на споразумението. Изискването за нестопанска цел може да отпадне по отношение на академични институции, които притежават специални експертни познания по въпроси, попадащи в приложното поле на споразумението.
         3.   Дадена организация се счита за намираща се на територията на държавите от КАРИФОРУМ или на страната по споразумението ЕО, ако основното място на дейност и центърът на управление и контрол на тази организация се намират на територията на държавите от КАРИФОРУМ или на страната по споразумението ЕО, в зависимост от случая.
         Член 2
         Комитетът по търговия и развитие КАРИФОРУМ—ЕО (наричан по-нататък „Комитетът по търговия и развитие“) в най-кратки срокове провежда обсъждане и одобрява списъка на постоянните членове, предложени съответно от държавите от КАРИФОРУМ и от страната по споразумението ЕО, и неговото подновяване.
         Член 3
         Всяка организация, която отговаря на изискванията по член 1, параграфи 2 и 3, може да присъства на заседанията на комитета като наблюдател. Комитетът по търговия и развитие ежегодно одобрява списъка с наблюдатели, предложени съответно от държавите от КАРИФОРУМ и от страната по споразумението ЕО. Комитетът може да покани експерти да допринесат към работата му. Условията и редът за участие на експерти и наблюдатели се определят в процедурния правилник на комитета.
         Член 4
         Европейският икономически и социален комитет поема функциите на секретариат на комитета за първоначален срок, който изтича на 31 декември 2010 г. Този срок се подновява автоматично, освен ако страните или Европейският икономически и социален комитет изразят несъгласие за това и изпратят достатъчно рано предварително уведомление.
         Член 5
         Финансовите правила се установяват от Комитета по търговия и развитие. Само постоянните членове на комитета могат да получават финансова помощ за изпълнение на задълженията си в рамките на комитета.
         Член 6
         Настоящото решение влиза в сила на …

            Съставено в …